Næsti landskappingardysturin á árinum stendur á skránni í morgin, tá vit vitja á Eiði EB/Streymur varð undan kappingarbyrjan spátt eitt sera trupult kappingarár, og teir taptu eisini í fyrsta dystinum. Tepra tapið í Runavík vísir tó, at EB/Streymur aftur í ár skal takast í álvara. Í fjør brendu vit okkum nakað, tá vit spældu móti teimum, og tí vita vit bæði á og uttan fyri vøllin, at hart og gott arbeiði skal til, um vit skulu hava stigini við heimaftur. Hagtølini vísa tó eisini, at vit væl kunnu taka stigini. Men tað gerst altso bert, um hvør tann einasti á vøllinum ger sítt.